Liv – Side 28 – Oh you pretty things
Når vandet siler ned af vinduerne og regndråberne banker hårdt på vinduet oppe på hemsen, så er der ikke meget andet at gøre end at blive hjemme og indendøre – hvor der er trygt, tørt og varmt. Dagene med regnvejr er blevet brugt på at høre Jonas’ spille Deboussy, bage boller til morgenmad, lege med opvaske-sæbebobler, drikke the eller kaffe og spise god chokolade.
I ANNES KOLONIHAVE
I søndags mødtes jeg med nogle af mine bedste veninder til en dag med sol, hygge, masser af kage, snak og grin. Det var vanvittigt dejligt at se dem igen, og det var endda første gang jeg skulle mødes med Lille I – Signes lille datter. Om eftermiddagen tog vi ud i Annes kolonihave og grillede. Hendes have er et eventyrligt og rustikt sted med en bugnende køkkenhave og blomster overalt. Da solen gik ned tændte vi stearinlys og snakkede indtil solen stod op igen. Sådan burde alle søndage være.
LAST DAYS IN BERLIN #2
1. Weinmeister Str. U-Bahn Station. 2. Det sidste måltid på Monsiuer Vong på Alte Schönhauser Str. 3. Peek-a-boo! 4.Trapperne i Tacheles. 5. Silber Stern. 6. Fernsehturm.
I år skal jeg ikke med på Roskilde – og det piner mig. Jeg har været afsted hvert år siden 2.G, hvor jeg blev 18, og det er efterhånden en del år siden, men i år har det ikke kunnet lade sig gøre på grund af flere faktorer: Berlin, et semester, der ikke er slut endnu og ingen penge. Hermed et lille (og censureret) udpluk af nogle gode Roskilde-minder. Roskilde er fantastisk – gode fester, god stemning og god musik. Jeg forstår i øvrigt ikke dem, som gør meget ud af at se godt ud på festival – hvordan er det muligt? Jeg lever af skrald, øl og varm hvidvin, går i bad max 1 gang i løbet af ugen, går rundt i støv eller mudder, som er fyldt med tis, sover for lidt, drikker (alt, alt, alt) for meget, spiser mærkelige, usunde ting og er generelt virkelig whasted. Ynglingsmennesker, som skal afsted – hav en fantastisk Roskilde! Vi ses helt sikkert til næste år!